Αύξηση της παραγωγικότητας στην Αμερική. - 2001-08-10
250 χιλιάδες άτομα έχασαν τη δουλειά τους τον Ιούλιο.---Αεριωθούμενα παραγγέλνει η Κίνα από τη BOEING.---Μειώνονται οι αμερικανικοί δασ
Η παραγωγικότητα στις Ηνωμένες Πολιτείες αυξήθηκε το δεύτερο τρίμηνο φέτος περισσότερο απ ό,τι αναμενόταν. Συγκεκριμένα αυξήθηκε κατά δυόμισυ τοις εκατό ενώ αναμενόταν πως θ ανέβαινε κατά ένα κόμμα έξη τοις εκατό. Αναλυτές λένε πως οι εταιρείες έχουν κρατήσει την παραγωγή τους στα ίδια επίπεδα χρησιμοοιώντας λιγώτερους εργάτες, πράγμα που θα τους δωσει περισσότερα κέρδη. Η αύξηση της παραγωγικότητας αποτελεί ένα σημαντικό παράγοντα στον καθορισμό του πόσο γρήγορα μπορεί να επιταχυνθή ο ρυθμός οικονομικός ανάπτυξης χωρίς πληθωρισμό. 250 χιλιάδες άτομα έχασαν τη δουλειά τους τον Ιούλιο. Η ιδιωτική εταιρεία CHALLENGER, GRAY AND CHRISTMAS, που παρακολουθεί τις διακυμάνσεις στον τομέα της εργατικής απασχόλησης, λέει πως από τον Ιούνιο μέχρι των Ιούλιο οι απολύσεις προσωπικού αμερικανικών εταιρειών αυξήθηκαν κατά 65 τοις εκατό. Σύμφωνα με την εταιρεία, τον Ιούλιο έχασαν τη δουλειά τους 250 χιλιάδες άτομα, ποσοστό υπερτριπλάσιο από αυτό του προηγούμενου Ιουλίου και το μεγαλύτερο τα τελευταία οκτώ χρόνια. Τα στατιστικά στοιχεία της εταιρείας έρχονται σε αντίθεση με αυτά που έδωσε την περασμένη Παρασκευή στη δημοσιότητα το υπουργείο εργασίας των Ηνωμένων Πολιτειών, που δείχνουν ότι το επίπεδο περικοπών από τον Ιούνιο μέχρι τον Ιούλιο παρέμεινε σταθερό. Πάντως τόσο το υπουργείο εργασίας όσο και η εταιρεία CHALLENGER, GRAY AND CHRISTMAS αναφέρουν ότι αυτές που επλήγησαν ιδιαίτερα ήταν εταιρείες του κατασκευαστικού τομέα. Αεριωθούμενα παραγγέλνει η Κίνα από τη BOEING. Η εφημερίδα Γουώλ Στρήητ Τζέρναλ γράφει πως η κινεζική κυβέρνηση ενέκρινε την παραγγελία 30 τζετ, ύψους 2 δισεκατομμυρίων δολλαρίων από την αμερικανική εταιρεία αεροναυπηγικής Μπόουϊνγκ. Το σχετικό αρθρο αναφέρει πως στην απόφαση αντικατοπτρίζεται η βελτίωση των σχέσεων μεταξύ Κίνας και Ηνωμένων Πολιτειών μετά την επίσκεψη του αμερικανού υπουργού εξωτερικών κόλιν Πάουελ στο Πεκίνο τον περασμένο μήνα. Ο πρόεδρος Μπους θα μεταβεί σε λίγες εβδομάδες στη Σαγκάη για να συναντηθεί με ηγέτες του «Φόρουμ Οικονομικής Συνεργασίας Ασίας-Ειρηνικού» και στη συνέχεια θα μεταβεί στο Πεκίνο ως επίσημος προσκεκλημένος του κινέζου προέδρου Ζιανγκ Ζεμίν. Μειώνονται οι αμερικανικοί δασμοί για ινδικά προϊόντα. Οι Ηνωμένες Πολιτείες ανακοίνωσαν πως θα μειώσουν μέχρι και κατά 540 εκατομμύρια δολλάρια τους δασμούς σε ωρισμένες εισαγωγές από την Ινδία σε μια ενέργεια που αποσκοπεί στη βελτίωση των σχέσεων μεταξύ των δύο χωρών. Τη σχετική ανακοίνωση έκανε την Τετάρτη στο νέο Δελχί ο εμπορικός εκπρόσωπος των Ηνωμένων Πολιτειών Ρομπερτ Ζέλικ, ο οποίος πραγματοποίησε τριήμερη επίσκεψη στην Ινδία επιδιώκοντας να εξασφαλίσει την υποστήριξη της χώρας αυτή για ένα νέο γύρω παγκόσμιων εμπορικών συνομιλιών. Η Αμερική είναι ο μεγαλύτερος εμπορικός εταίρος της Ινδίας. Το Νέο Δελχί διοχετεύει στην αμερικανική αγορά το ένα τέταρτο των εξαγωγών του. Η επίσκεψη του κ. Ζέλικ στην Ινδία ήταν η πρώτη που πραγματοποίησε υπουργικού επιπέδου επίσημος της κυβέρνησης Μπους και επίσης η πρώτη που γίνεται από αμερικανό εμπορικό εκπρόσωπο τα τελευταία οκτώ και πλέον χρόνια. Απώλεια κερδών αναφέρει η Μπάγερ, αλλά η Μπε Εμ Βε υπερδιπλασιάζει τα κέρδη της. Η εταιρεία Μπάγιερ ανακοίνωσε ότι τα κέρδη της μειώθηκαν το δεύτερο τρίμηνο φέτος κατά 41% πέφτοντας στα 490 εκ. δολλάρια. Η γερμανική εταιρεία, που ανακάλυψε την ασπιρίνη και που γιγάντεψε χάρι σ αυτήν λέει πως η μείωση των κερδών της στο διάστημα Απριλίου – Ιουνίου οφείλεται εν μέρει πως καθυστέρησε η παραγωγή ενός φαρμάκου για την αιμοφιλία. Την Τετάρτη οι μετοχές της Μπάγερ έπεσαν απότομα λόγω του ότι η εταιρεία απέσυρε από την αγορά ένα αντιχοληστερινικό παρασκεύασμα , λόγω του θανάτου 31 ατόμων. Η εταιρεία Πρόκτερ εντ Γκάμπλ, η μεγαλύτερη κατασκευάστρια εταιρεία προϊόντων οικιακής χρήσης στην Αμερική, ανέφερε απώλειες κερδών για πρώτη φορά εδώ και οκτώ χρόνια. Η πρόκτερ εντ Γκάμπλ, που έχει την έδρα της στο Σινσινάτι, λέει πως τα κέρδη της το περασμένο τρίμηνο μειώθηκαν κατά 320εκατομμύρια δολλάρια λόγω του ότι κατήργησε ωρισμένα μη κερδοφόρα προϊόντα της και απέλυσε εργατικό προσωπικό της. Η εταιρεία B-A-S-F, που είναι η μεγαλύτερη ευρωπαϊκή εταιρεία χημικών προϊόντων, ανακοίνωσε μείωση κατά 31 τοις εκατό των κερδών της το δεύτερο τρίμηνο φέτος. Η εταιρεία, που έχει την έδρα της στη Γερμανία, λέει πως σκοπεύει να απολύσει άλλους χίλιους διακόσιους υπαλλήλους της και προσθέτει πως αναμένει πως τα κέρδη της θα συνεχίσουν να μειώνονται για το υπόλοιπο του χρόνου φέτος. Η Μετ Λάϊφ, η μεγαλύτερη ασφαλιστική εταιρεία στην Αμερική λέει πως τα τριμηνιαία κέρδη της αυξήθηκαν κατά δώδεκα τοις εκατό. Η εταιρεία, που εχει τα κεντρικά γραφεία της στη νέα Υόρκη, δηλώνει πως αυτό οφείλεται στο ότι το τελευταίο τρίμηνο περιόρισε τα έξοδά της. Και τέλος η αυτοκινητοβιομηχανία Μπε Εμ Βε ανέφερε υπερδιπλασιασμό των τριμηνιαίων κερδών της. Η εταιρεία, που εδρεύει στο Μόναχο, λέει πως η αύξηση των κερδών της οφείλεται εν μέρει στο ότι πούλησε περισσότερα αυτοκίνητα στη Γερμανία και τις Ηνωμένες Πολιτείες.